User:Basavaraju87/sandbox

ತರೀಕೆರೆ - ಚಿಕ್ಕಮಗಳೂರು ಜಿಲ್ಲೆಯ ಒಂದು ತಾಲೂಕು ಕೇಂದ್ರ.

ತರೀಕೆರೆಯು ಚಿಕ್ಕಮಗಳೂರಿನಲ್ಲಿ ಒಂದು ತಾಲ್ಲುಕಗಿದ್ದು ಕರ್ನಾಟಕ   ರಾಜ್ಯದಲ್ಲಿದೆ. ತಾಲ್ಲುಕಿನ ಕೇಂದ್ರ ಕಛೇರಿ ತರೀಕೆರೆ ಹೆಸರಿನ ಪಟ್ಟಣದಲ್ಲಿದೆ. ತರೀಕೆರೆ ಪಟ್ಟಣವು ಹಲವು ಕೆರೆಗಳಿಂದ ಸುತ್ತುವರಿಯಲ್ಪಟ್ಟಿದ್ದು, ಅವುಗಳಲ್ಲಿ ಪ್ರಮುಖ ಕೆರೆಗಳೆಂದರೆ ದೊಡ್ಡಕೆರೆ, ಚಿಕ್ಕಕೆರೆ, ದಳವಾಯಿಕೆರೆ, ರಾಮನಾಯಕನಕೆರೆ.

ರಸ್ತೆ ಮಾರ್ಗ. ರಾಷ್ಟ್ರೀಯ ಹೆದ್ದಾರಿ ೨೦೬ (ಬೆಂಗಳೂರಿನಿಂದ ಹೊನ್ನಾವರಕ್ಕೆ ) ತರೀಕೆರೆ ಪಟ್ಟಣದ ಮೂಲಕ ಹಾದು ಹೋಗುತ್ತದೆ. ಜಿಲ್ಲಾ ಕೇಂದ್ರವಾದ ಚಿಕ್ಕಮಗಳೂರಿನಿಂದ ಲಿಂಗದಹಳ್ಳಿಯ ಮೂಲಕ ಕೂಡ ತರೀಕೆರೆಯನ್ನು ತಲುಪಬಹುದು. ಈ ದಾರಿಯಲ್ಲಿ ಪ್ರಸಿದ್ದ ಕೆಮ್ಮಣ್ಣುಗುಂಡಿ ಪರ್ವತ ಶ್ರೇಣಿಯನ್ನು ಕಣ್ತುಂಬಿ ಕೊಳ್ಳಬಹುದು. ರೈಲು ಮಾರ್ಗ. ಬೆಂಗಳೂರು ಮತ್ತು ಶಿವಮೊಗ್ಗ ರೈಲು ಮಾರ್ಗವು ತರೀಕೆರೆ ಮೂಲಕ ಹಾದುಹೋಗಿದ್ದು ಈ ಮಾರ್ಗದಲ್ಲಿ ಸಾಗುವ ಎಲ್ಲಾ  ರೈಲುಗಳು ಇಲ್ಲಿ ನಿಲುಗಡೆಯನ್ನು ನೀಡುತ್ತವೆ.

ಭೌಗೋಳಿಕವಾಗಿ ತರೀಕೆರೆಯು ಸಮುದ್ರ ಮಟ್ಟದಿಂದ ೬೯೮ ಮೀಟರ್ ಎತ್ತರದಲ್ಲಿದೆ. ತರೀಕೆರೆಯು ಗಡಿಯನ್ನು ನರಸಿಂಹರಾಜಪುರ, ಚಿಕ್ಕಮಗಳೂರು, ಕಡೂರು, ಭದ್ರಾವತಿ ಮತ್ತು ಹೊಸದುರ್ಗದೊಂದಿಗೆ ಹಂಚಿಕೊಂಡಿದೆ. ತರೀಕೆರೆಯಲ್ಲಿ ೬ ಹೋಬಳಿಗಳಿದ್ದು ಅವುಗಳ ಕಚೇರಿಯು ಈ ಕೆಳಗಿನ ಊರುಗಳಲ್ಲಿದೆ. ಜನಸಂಖ್ಯೆ : ೨೦೦೧ ರ ಜನಗಣತಿಯಂತೆ ತರೀಕೆರೆ ಪಟ್ಟಣದಲ್ಲಿ ಸುಮಾರು ೩೫,೦೦೦ ಜನಸಂಖ್ಯೆ ಇದ್ದು ಇದರಲ್ಲಿ ೫೧% ಪುರುಷರು ಮತ್ತು ೪೯% ಮಹಿಳೆಯರನ್ನು ಒಳಗೊಂಡಿರುತ್ತದೆ. ತರೀಕೆರೆಯ ಸಾಕ್ಷರತಾ ಪ್ರಮಾಣವು ಅಂದಾಜು ೬೮% ಇದ್ದು ಇದು ರಾಷ್ಟ್ರೀಯ ಸಾಕ್ಷರತಾ ಪ್ರಮಾಣ (೫೯. ೫%) ಕಿಂತ ಹೆಚ್ಚಿದೆ. ಇದರಲ್ಲಿ ಪುರುಷರ ಮತ್ತು ಮಹಿಳೆಯರ ಸಾಕ್ಷರತಾ ಪ್ರಮಾಣವು ೭೩% ಮತ್ತು ೬೨% ಆಗಿರುತ್ತದೆ. ೧೧% ಜನಸಂಖ್ಯೆಯು ೬ ವರ್ಷದ ಕೆಳಗಿದೆ.
 * ಅಜ್ಜಂಪುರ
 * ಅಮೃತಾಪುರ
 * ಲಕ್ಕವಳ್ಳಿ
 * ಲಿಂಗದಹಳ್ಳಿ
 * ಶಿವನಿ
 * ತರೀಕೆರೆ

ವಾಣಿಜ್ಯ ಮತ್ತು ಆರ್ಥಿಕತೆ : ವಿಗ್ಯಾನ್ ಇಂಡಸ್ಟ್ರೀಸ್ ಬೆಮೆಲ್ ನ ಶಾಕೆಯಗಿದ್ದು ತರೀಕೆರೆ ಪಟ್ಟಣಕ್ಕೆ ಹೊಂದಿಕೊಂಡಿದೆ. ಕೃಷಿಯು ಇಲ್ಲಿಯ ಪ್ರಾಥಮಿಕ ಉದ್ಯೋಗವಾಗಿದ್ದು, ಅಡಿಕೆ, ಭತ್ತ, ರಾಗಿ, ತೆಂಗು, ಕಾಫೀ, ಬಾಳೆಹಣ್ಣು, ವೀಳ್ಯದೆಲೆ, ಮಾವು ಮತ್ತು ಮೆಕ್ಕೆಜೋಳ ಪ್ರಮುಖ ಬೆಳೆಯಾಗಿ ಕಂಡುಬರುತ್ತವೆ. ಮೊದಲು ಭತ್ತ ಬೆಳೆಯುವ ಪ್ರದೇಶಗಳು ಈಗ ಅಡಿಕೆ ತೋಟಗಳಾಗಿ ಪರಿವರ್ತಿತವಾಗುತ್ತಿವೆ ಹಾಗು ಅಡಿಕೆ ಪ್ರಮುಖ ವಾಣಿಜ್ಯ ಬೆಳೆಯಾಗಿದೆ.

ಪ್ರೇಕ್ಷಣಿಯ ಸ್ಥಳಗಳು : ೧. ಭದ್ರಾ ಜಲಾಶಯ - ಲಕ್ಕವಳ್ಳಿಗೆ ಹತ್ತಿರವಿದ್ದು, ತರೀಕೆರೆ ಪಟ್ಟಣದಿಂದ ಸುಮಾರು ೨೦ ಕಿ. ಮೀ. ದೂರವಿದೆ. ೨. ಕೆಮ್ಮಣ್ಣುಗುಂಡಿ - ಪ್ರಸಿದ್ದ ಗಿರಿಧಾಮ. ೩. ಅಮೃತಾಪುರ - ತರೀಕೆರೆ ಪಟ್ಟಣದಿಂದ ಸುಮಾರು ೧೨ ಕಿ.ಮೀ. ದೂರವಿದೆ. ಇಲ್ಲಿ ಹೊಯ್ಸಳರಿಂದ ನಿರ್ಮಾಣವಾದ ಹೊಯ್ಸಳೇಶ್ವರ ದೇವಾಲವಿದೆ. ನಕ್ಷತ್ರಾಕಾರದ ತಳಪಾಯದ ಮೇಲೆ ನಿರ್ಮಿತವಾಗಿರುವ ದೇವಾಲಯ ತನ್ನ ಕಲಾಕುಸುರಿಯಿಂದ ಕಣ್ಮನ ಸೆಳೆಯುತ್ತದೆ. ೪. ಕಲ್ಲತ್ತಿ ಗಿರಿ - ಇಲ್ಲಿ ಪುರಾಣ ಪ್ರಸಿದ್ದ ಕಲ್ಲತ್ತಿ ಜಲಪಾತವಿದೆ.

ತರೀಕೆರೆ ಪಟ್ಟಣದಲ್ಲಿ ಉಳಿದುಕೊಳ್ಳಲು ವಿಶ್ರಾಂತಿ ಗೃಹಗಳು ಲಭ್ಯವಿವೆ.

ಇತರೆ ಮಾಹಿತಿ :